Tue, 19 February 2013 | State House\nPrezidan James Alix Michel\nLe 19 fevriye 2013\nOnorab Lider Biznes Gouvernman,\nManm Onorab Lasanble Nasyonal,\nBokou lanmen i neseser pou kontinnyen prepar lavenir nou nasyon. Konstriksyon lavenir nou pei i egziz bokou. Sakenn antre nou, dan son prop fason, i’n donn lanmen pou prepar lavenir. Nou’n fer li pour nou fanmiy, pour nou kominote, pour nou patri. Nou’n fer li dan en elan determinasyon, linite nasyonal ek solidarite. Akoz nou lavenir i depann lo nou aksyon endividyel e kolektif. I depann lo nou travay dir. E Nouvo Sesel i depann lo nou.\nBilan 2012 i montre nou ki nou’n fer progre malgre serten kontrent ek difikilte. Nou’n vwar ki nou travay dir i pey fre. I fer nou lafyerte, i fer nou loner. Sa i donn mwan konfyans pour sa lannen ki nou’n fek komanse. Mon loptimizm i ganny ranforsi par rapor resansman 2010. Statistik ladan i elokan. Zot montre, par egzanmp, ki to lalfabetizasyon i 92.7%; 97% lakour i annan akse ek elektrisite e 93% lakour i annan akse ek delo trete; 70% dimoun ti propriyeter zot prop lakaz; 90% lakour ti annan telefonn mobil; 94.6% lakour ti annan televizyon ... I annan plizyer lot lenformasyon enportant dan sa rapor e mon swete ki medya i sansibiliz dimoun lo la.\nMon loptimizm pour lavenir Sesel i osi repoz lo nou bann valer fondamantal. Nou en pep ki annan konpasyon. E se sa ki fer nou lafors. Sa sans konpasyon, solidarite, ek zenerosite i’n ganny manifeste dan tou son lafors, dan tou son grander, resaman ler nou ti ganny afekte par en gran tanpet tropikal. Nou ti vwar vvazen pe ed wvazen. Dimoun pe ofer zot sipor san ki zot ganny demande. Dimoun ki pe partaz sa ki zot annan avek bann ki’n ganny afekte. Devouman ek profesyonalizm bann servis esansyel… Dimoun ti sorti lwen, dan lezot distrik, pou ed zot prosen. “Ozordi maler i’n frap Pointe Larue. Demen, se mon distrik ki kapab ganny afekte”, en volonter ti eksplike. En lot ti dir: “Mon fer li pour Sesel”. Tousala ti tousan e emouvan.\nMon sezi sa lokazyon pou eksprim mon gratitid tou sa bann dimoun ki’n donn zot led, zot zefor, zot konpasyon ek solidarite pandan sa moman detres. Se sa bann kalite imen ki nou bezwen kontinyelman kiltive e ranforsi. Nou lavenir i repoz lo la. Lavenir Nouvo Sesel i depann lo tou sa ki meyer dan nou leker ek lespri ek leker zanfan Seselwa.\nAnmenmtan, nou bezwen etabli e respekte nou priyorite. Nou pa kapab annan tou ketsoz alafwa. Nou bezwen travay pou ganny sa ki esansyel dan nou lavi. E nou bezwen travay dir akoz travay dir i pey fre.\nI parey pour Gouvernman. Gouvernman i bezwen travay dir. I bezwen reste konekte avek lepep. I bezwen etabli son priyorite. E nou’n etabli nou priyorite; e sa se (1) en lekonomi solid; (2) travay pour tou; (3) lozman desan pour Seselwa; (4) ledikasyon; (5) lasante; (6) lepanwisman lazenes; (7) devlopman dirab; (8) lord, lape ek sekirite; (9) leta-de-drwa (10) reyonnman Sesel lo lasenn enternasyonal.\nEn Lekonomi Solid\nTou proze devlopman – i komans par en lekonomi solid.\nAn 2012, fas-a resesyon global, Sesel ti kontinnyen montre rezilyans.\nMalgre sa resesyon profon an Erop – sours prensipal nou marse touristik ek leksportasyon – nou ti anrezistre en rikord dan nonm touris. Sa sete gras-a nou stratezi pro-aktif, nou polisi diversifikasyon nou marse tourizm e letablisman nouvo partenarya... Pour premye fwa nou’n resevwar plis ki 200,000 touris an 2012. Lendistri tourizm i anploy 25 poursan mendev total e i kontribye anviron 26 poursan anver nou Prodwri Nasyonal Brit. Anmezir ki nou kontinnyen atir plis touris, i enportan ki tou akter dan sa lendistri i redouble zefor pou amelyor servis, kree nouvo servis ki reponn a gou ek legzizans nouvo marse, kree plis lanplwa e ogmant prosperite nou pei. Se selman avek travay dir ki nou pou arive fer li. Lendistri i devret vin ankor pli pro-aktif, aret viv dan lepase, dan nostalzi, e fer fas-a lavenir avek realizm ek optimizm.\nDan lekonomi domestik, sekter endistriyel ek lapes ti kontinnyen elarzi.\nLeksperyans dezas natirel i’n montre nou lirzans ek lenportans annan en lasirans dedye pou fermye e osi bann peser artisanal. Ver milye sa lannen, nou pou lans nou plan lasirans pour lagrikiltir avek lapes artizanal.\nSekter agrikol i reste tre enportan. I pe rankontre serten difikilte, me nou pe fer tou sa ki posib pou relans sa sekter. Nou pe travay avek Fon Enternasyonal pour Developman Lagrikiltir (IFAD) ki pou ed nou pou enplimant nou progranm lenvestisman nasyonal pour sekter lagrikiltir.\nNou ”lor ble” pou resevwar en latansyon partikilye sa lannen. Nou pou renegosye nou lagreman lapes avek Linnyon Eropeen. Nou pozisyon i kler e nou pou defann li a tou pri. Nou le en meyer ”deal” pour Sesel!\nLentere renouvle par envestiser lokal e etranze dan lapes endistriyel e semi-endistriyel i tre ankourazan e nou pou kontinnyen siport li.\nPerspektiv makro-ekonomik i prezant rezilta plis ki ankourazan. An 2012 nou ti depas bann target ki nou ti’n fikse, swa lo plan fiskal avek en sirplis estimen a6.4% Prodwri Domestik Brit (PDB), swa lo plan moneter, nou rezerv deviz etranzer, osi byen ki nou reform striktirel. Nou defi prensipal i reste enflasyon. Me mon ankouraze pou note ki, gras-a lentervansyon Labank Santral an Out lannen pase, nou ti reisi redwir to lenflasyon sorti 8.9% an Zwen 2012 pou ariv 5.8 % ver lafen Desanm. Nou rezerv deviz etranzer ozordi i 308 milyon dolar Ameriken, sa ki reprezant apepre 2.8 mwan lenportasyon.\nMon tre satisfe pou note ki tou resaman lazans Fitch Ratings i’n sirklas nou pozisyon sorti “stab” pou vin “pozitiv”. Sa set an rezilta – parey sa lazans i afirmen – en lanvironnman gouvernans ek lenvestisman favorab, en bon zesyon det piblik e eksteryer, disiplin fiskal e en sitiasyon finansyel pli viab pour nou bann lantrepriz piblik.\nEn lot defi se to lesanz deviz etranzer. Mon tre ankouraze note ki nou roupi pe apresye par rapor avek bann deviz etranzer mazer. Avek bann devlopman pozitiv ki nou pe vwar dan nou lekonomi – i konpri to lentere labank ki’n komans redwir – tou kondisyon i an plas pou permet lapresyasyon gradyel roupi ver 12 roupi pour en dolar Ameriken. Mon konsidere ki sa i parite ki devret permet nou kontrol lenflasyon lo en kote e asir nou konpetitivite ekstern lo lot kote. Nou kapab fer li, me nou bezwen korperasyon aktif bann labank komersyal pou realiz sa lobzektif. I domaz ki zot pa pe fer ase.\nNou legzerzis reform striktirel i kontinnyen port son fri. Nou’n akonpli bokou sikse dan restriktirasyon Air Seychelles. Gras-a nou desizyon pou form en partenarya stratezik avek Etihad, nou’n reisi transform Air Seychelles. Ozordi, i anploy 590 dimoun, e 98% parmi zot i Seselwa. An 2012, Air Seychelles i’n fer en profi avan taks 1 milyon dolar Ameriken.\nMalgre ki nou’n reisi redwrir to lenflasyon pandan sa bann dernnyen mwan, rediksyon kou lavi i reste enn nou preokipasyon mazer. Fodre nou pran an konsiderasyon ki nou lekonomi i enn ki ouver. I anmenn plis dinamizm, konfyans ek krwasans. Me i osi anmenn serten defi. Gouvernman pou kontinnyen pran mezir kot i neseser pou protez bann group pli vilnerab kont ogmantasyon kou lavi. Dan limedya, mon’n demann Seychelles Trading Company pou revwar dan en fason konpreansif son bann pratik ek metodolozi prokirman avek bi fer desann pri bann prodwri ek komodite.\nNou pe osi anvisaz lezot mezir, par egzanmp, legzanmpsyon VAT lo serten lezot prowdri ki pa lo lalis aktyel. Dan konteks reform taks nou pou revwar nou sistenm Income Tax avek bi anmenn en sistenm pli ekitab. Ozordi Sesel nou annan en sistenm kot tou dimoun i pey en to fiks 15 poursan. Me bokou pei dan lemonn i’n adopte en sistenm taks progresiv kot sa ki ganny mwens saler i pey en poursantaz pli ba e byensir sa ki ganny plis i pey en poursantaz pli o taks. Mon’n alor demann Minister Finans pou antre an diskisyon avek nou bann partener ki pe travay avek nou dan nou reform ekonomik avek bi entrodwi en tel sistenm Sesel osito ki posib, preferableman apartir Zanvye 2014.\nLentrodiksyon VAT an Zanvye sa lannen ti form parti nou plan pou annan en sistenm taks ki pli modern, efikas e konpreansif. Mon rekonnet ki Seychelles Revenue Commission ti’n devre envesti plis zefor pou prepar bann konsomater pli byen avek sa nouvo sistenm taks. Me i malere e regretab ki, avek son lentrodiksyon, serten marsan ek biznes i’n swazi pou kapitaliz lo la pou fer pri monte. Zot i’n fer sa malgre ki Gouvernman ti ofer zot “tax credits” lo zot stok lafen lannen, e elarzi lalis bann prodwri ki ganny egzanmpte ek VAT, dan bi minimiz logmantasyon pri.\nNou langazman an faver stabilite makro-ekonomik i devre reste o-sant nou stratezi devlopman. Nou bezwen kontinnyen fer zefor enportan pou redwir nou stok det. Dan sa konteks, mon’n demann Minister Finans pou target en sirplis fiskal pa mwens ki 5% nou PDB ziska ki nou ariv en proporsyon 50% det par rapor avek PDB an lannen 2018. Ler nou akonpli sa, i pou liber konsiderableman lespas fiskal dan bidze Gouvernman ki pou ganny pase avek lepep.\nOtan ki nou bezwen asir nou stabilite ekonomik, ler nou perform pli byen nou bezwen pas benefis avek nou pep. Dan sa konteks, an rezilta sa bon performans fiskal an 2012, kot nou sirplis bidzeter ti plis ki nou ti’n progranmen, mon pou pas sa benefis avek pep Seselwa. Parey i’n anonse dan bidze, revizyon saler minimonm o nivo nasyonal e ogmantasyon saler dans servis piblik pou pran lefe an Zilyet.\nRepiblik Sesel i’n fer progre sinnyifikatif dan gouvernans sekter piblik. Me mon rekonnet ki i reste ankor pou fer pou elimin bann defayans ki egziste. Mon pou kontinnyen promouvwar bonn gouvernans ek transparans dan zesyon resours ek byen piblik.\nNou bezwen osi fer plis pou ankouraz kreasyon e devlopman biznes. Pour biznes prospere, i bezwen annan akse avek kredi – sirtou pti biznes ek bann lantrepriz mwayen. Mon pa kapab dir ki mon satisfe avek nivo lasistans finansyel ki sa kategori lantrepriz pe resevwar avek sekter finansyer. Sak lannen Gouvernman i'n persevere pou rod fason pou asiste biznes. Sa lannen nou pe double lakantite larzan dan fon Small Business Finance Agency (SBFA) pou ariv R40 milyon, e nou'n osi double nivo loan ki SBFA i donnen pou ariv R300,000. Me bann labank komersyal zot annan tandans reste santre lo bann loportinite pou fer larzan vitman lo gro proze. I malere pou dir ki sa i ankor leka menm avek sertan labank piblik. Mon pe alor demann Minis Finans pou revwar sa “scheme” loan pour bann ti biznes ek biznes mwayen ki ti entrodwi dezan paseatraver labank komersyal piblik, ki malerezman pa pe mars parey kominote biznes i ekspekte.\nNou antreprener i anvi travay dir, me pou zot travay dir, nou bezwen larg zot lanmen. Annou elimin birokrasi initil ki fristre zot e rann zot travay difisil. Annou fasilit zot akse avek kredi. Annou ansanm rod fason pou ed zot pou devlope, olye touy linisyativ e dekouraz inovasyon.\nTravay pour tou\nSer frer ek frer Seselwa,\nPetet parfwa zot fatige tann mwan koz lo lenportans travay – lo lenportans travay dir! Me lepep ti elekte mwan lo platform travay dir pour nou pei. E mon pou kontinnyen fer li. Mon pou osi kontinnyen motiv tou sitwayen pou travay dir e ensiste ki nou asim nou responsabilite. Sel garanti nou progre dan lavi se travay dir. Sel fason pou nou asir nou byennet se travay dir. Prosperite i vin atraver travay dir. Tou ketsoz dan lavi i vin atraver travay dir. Tou sa ki travay dir i ganny loportinite pou devlope, pou amelyor son sitiasyon, pou prospere. Napa lot fason, me kot fodre, lasistans i ava ganny donnen selon serten kriter ki’n etabli. Mon repete: nou bezwen depann lo nou prop zefor. Travay dir i pey fre!\nTou travay i nob. Nou annan nou talan spesifik, nou kalifikasyon ek leksperyans, nou dispozisyon pou fer en metye ou egzsers en vokasyon. Annou fer li byen. Se sa ki enportan. Nou pran lafyerte dan travay ki nou fer. Nou fer li avek gou, avek devouman, avek profesyonalizm. Nou fer li avek konesans ki nou pe partisip dan ledifikasyon Nouvo Sesel. Nou fer li avek nou zefor endividyel e kolektif. San depann lo Leta ler nou konnen ki nou ankor for e ki nou annan kouraz. Nou fer li an partazan en vizyon. En vizyon ek en krwayans ki sa ki nou fer i konte. Ki nou travay i annan en bi, en lobzektif.\nSa i fer mwan rapel en zistwar ki ti pase en pe plis ki 50-an Lanmerik, kot NASA. Okour son vizit laba, Prezidan Kennedy ti rankontre en zonm avek en balye dan son lanmen. “Msye, ki travay ou fer isi?” Prezidan Kennedy ti demann li. Sa zonm ti reponn, “Mon pe ede pou met en zonm lo lalin, Msye Prezidan”.\nSa zonm ti annan en vizyon lenportans son travay. I ti partaz en vizyon ek lafyerte pour son pei. I pa ti zis en travayer. I ti fer parti NASA Space Team 1962!\nI pa fer diferans ki travay ou fer. Sa ki enportan se ki ou fer li byen. Se ki ou pe ganny ou lavi onetman. A traver ou prop lasiyer, ou prop zefor. Ou pe partisip dan en lantrepriz nob e formidab: konstriksyon en meyer lavenir; ledifikasyon Nouvo Sesel.\nSe pour sa rezon ki mon ti deside mentenir tenm “Annou travay dir pour nou Sesel” pour lannen 2013. Pou kontinnyen enspir nou ver plis sikse. Motiv nou ver pli gran lakonplisman pour nou patri. Kontinnyen pran nou responsabilite. Kontinnyen fer zetwal Sesel briye dan Losean Endyen e dan lemonn. Kit lakot pou dekouver nouvo losean. Redouble nou zefor pou konbat delenkans, fleo sosyal ek kriminalite. Afront defi avek kouraz. Montre nou rezilyans. Koste dan en elan patriotik e solider. Bref, otan rezon pour nou travay dir pour nou Sesel.\nSepandan, mon rekonnet – e mon deplor – serten pratik negatif ki kontinnyen retard nou progre. En birokrasi lour i antrenn en mank profesyonalizm, en mank disiplin, en mank prodiktivite, en move servis. I fristre tou dimoun e i kree medyokrite. Ki mannyer en dimoun ki pe rod en servis i santi li ler i al dan en letablisman e i rankontre en fonksyonner avek en figir long? An plis ki sa, menm fonksyonner i anvoy li dan en biro a lot, e sa pov sitwayen ki anvi leve e debrouye i retourn kot li san en solisyon satisfezan. Eski dan sa laz teknolozi modern i zistifyab pour en dimoun esper trwa mwan pour ganny en larepons?\nI’n ler osi pou nou pran plis “ownership”. Pe enport kot nou travay, pe enport nou pozisyon, nou pos, nou bezwen realize ki nou fer parti Gouvernman, ki nou fer parti sa lantrepriz. Nou ek Gouvernman nou pa form de lantite separe. Byen Leta se nou byen. Ler nou gaspiy resours Leta, ler nou pe gaspiy nou letan dan biro, nou pe gaspiy nou prop resours, nou prop letan. Annou devlop sa konsyans “ownership”. Nou pa zis en travayer, me nou fer parti en lekip. Nou form par Gouvernman. Nou form par sa lantrepriz prive. Travay dir i pey fre!\nDepi Lendepandans, nou’n envesti bokou dan formasyon resours imen. An rezilta nou annan bokou kad byen forme, me nou reste defisiter dan plizyer domenn. Nou bezwen annan en plan nasyonal “manpower” an fonksyon nou evolisyon rapid ki anmenn en kantite nouvo devlopman. Sa plan i ava determin nou bezwen formasyon dan domenn divers. I ava permet nou planifye pli byen pour lavenir e ouver nouvo lorizon pour lanplwa e travay dir.\nLozman desan pour Seselwa\nGouvernman i’n fer bokou – bokou – pou met a-dispozisyon bann fanmiy Seselwa en lozman desan. Me nou pa kapab satisfer tou demann anmenmtan. Nou resours i limite. Fodre dimoun i konpran sa. Fodre bann fanmiy ki pe esper en lakaz oubyen en bout later – e mon konnen ki serten pe esper depi plizyer lannen – i ed zot lekor. Fodre ki zot pran zot responsabilite o-serye e fer zot kontribisyon tou lemwa anver zot proze lakaz. Serten pa kapab zis mazin lanmizman, al bal touleswar, e ekspekte ki zot zis ganny en lakaz. Non, fodre zot mazin lavenir, fodre zot travay dir, fodre zot fer zot kontribisyon ki ava ganny dedwir lo zot lónn ler zot ganny zot lakaz.\nDorenavan, bann dimoun ki pe kontribye anver ”home saving scheme” pou ganny priyorite pour lakaz.\nBann ki deza annan zot lakaz zot bezwen respekte zot lobligasyon ek responsabilite. Pey zot lónn regilyerman afen ki zot ser ek frer ki pe espere, zot osi, zot kapab benefisye ek en lakaz.\nMalgre serten kontrent ek difikilte, nou ti kontinnyen avek nou bann proze mazer. An 2012, nou ti fer alokasyon 327 younit Ile Persévérance. Menm lannen, nou ti konplet ankor 166 younit; alokasyon pou ganny fer dan sa bann semenn ki pe vini, de ki proze lenfrastriktir pou konekte sa bann younit i’n terminen. Sa lannen, nou pou konplet konstriksyon ankor 274 younit lo Ile Persévérance.\nAn deor proze Ile Persévérance, nou ti osi antreprann serten proze redevlopman ki ti vwar alokasyon 16 younit. Nou pou poursviw sa zefor redevlopman sa lannen dan plizyer distrik, an plis ki alokasyon 25 younit pli tar sa lannen.\nEn proze mazer ki nou pou komanse sa lannen, gras-a en don zenere ki nou’n resevwar avek Gouvernman Abu Dhabi, se konstriksyon 180 younit dan trwa distrik.\nSa move tan ki’n frap nou resaman i’n montre nou ki mannyer nou vilnerab avek dezas natirel. Nou’n vwar kombyen lakaz, konbyen propriyete, i’n ganny andomaze. Serten – sinon bokou – ant zot pa ti’n ganny asire. Ozordi sa bann fanmiy i trouv zot dan en sitiasyon difisil.Gouvernman pou ede, byensir, otan ki i kapab. Me leksperyans i’n montre nou nesesite pou annan lasirans pour nou lakaz. Dan sa konteks, nou pe etidye fezabilite met an plas en mekanizm pour lasirans lakaz.\nAnseki konsern alokasyon later, nou pa’n kapab fer otan ki nou ti’n voudre akoz mank resours. Malgre sa, an 2012, nou ti reisi ofer apepre 80 kare later dan diferan distrik.\nNou krwar fermeman dan en partenarya avek sekter prive ki ava ed nou atenn nou bann objektif konsernan lozman ek devlopman later. Nou kwrar fermeman dan prensip “empowerment” nou bann zenn antreprener. Se pour sa rezon, ki – atraver “2020 Development” – nou pe ofer sekter prive pou partisip aktivman dan devlopman Ile Soleil.\nTouzour dan loptik partenarya avek sekter prive, Gouvernman i an negosiasyon avek serten partener pour konstriksyon kondominyonm Ile Persévérance pour bann zenn “graduates” ek zenn profesyonnel.\nLoportinite i an abondans. Annou sezi zot!\nStaz devlopman kot nou’n arive ozordi i fer li ankor pli enperatif ki later isi Sesel i ganny byen zere, byen itilize. Nou bezwen elimin spekilasyon. Nou bezwen osi asire ki i reste dan leritaz ek patrimwann Seselwa. Dan sa bi, nou pou entrodwi serten mezir ki pou asir en zesyon pli rigoure later Leta, fason ki i ganny vann e lwe, fason ki etranze i kapab posed later Sesel, san dekouraz lenvestisman.\nBokou Seselwa i’n benefisye avek lavant oubyen lokasyon later Leta, swa atraver “landbank” ou atraver kreasyon bann plot endistriyel ou komersyal. Malerezman, plizyer sa bann kare later pa’n ganny devlope, menm apre bokou lannen. Enn bann rezon prensipal pour sa se spekilasyon – fer en gro profi lo revann later ki zot i’n aste bon marse avek Gouvernman. Sitiasyon i ganny agrave par lakizisyon sa bann tel later par etranze atraver bann “corporate bodies” ou atraver bann “nominee” Seselwa ki reprezant sa bann etranze.\nGouvernman pe reviz lalwa State Land and River Reserves Act pou asire ki – avek enn-de pti leksepsyon miner, par egzanmp dan ka lesanz later avek Leta – okenn endividi ki napa sitwayennte Seselwa pa pou annan drwa aste later Leta “freehold”. Menm prensip i aplik pour propriyete prive. Etranze pou nepli ganny drwa aste later “freehold” me i pou ganny drwa annan en bay lonterm 70-zan, non renouvlab.\nSepandan, dan bi kontinnyen atir lenvestisman direk etranze (FDI), nou pou mentenir nou polisi konsernan devlopman ek lenvestisman dan vila dan bann “resort” touristik.\nAnba sa nouvo lalwa, Gouvernman pou ofer en lamnesti bann etranze ki’n akerir later oubyen propriyete imobilye atraver bann “nominee companies”, atraver Seselwa ki’n servi koman kouvertir, atraver transfer “shares” … pou regilariz zot sitiasyon dan en peryod en an apartir lemoman ki lalwa i pran lefe. Si zot pa fer li, Gouvernman pou ganny drwa reposed sa later. Nou bi se elimin evazyon prosedir sanksyon lo later e akizisyon iregilye later par etranze.\nGouverman pou kontinnyen envestir a tou nivo dan ledikasyon pou asire ki i annan progre soutenab, meyer rezilta, meyer performans etidyan, en ledikasyon o-nivo e enn ki reponn a lekspektasyon e bezwen nou pep dan sa nouvo syek.\nNou pe viz lwen. Nou lanbisyon, parey mon’n deza dir, se ki alavenir, nou annan omwen en “graduate” iniverziter dan sak fanmiy. Nou lanbisyon se ki nou annan bann zenn profesyonnel a tou nivo ki kapab diriz e tir benefis progre teknolozik, ekonomik e sosyal. Me sa pa pou ariv tousel. Nou bezwen travay dir pou fer li arive. Se pour sa rezon ki nou bezwen kontinyelman revwar nou sistenm ledikasyon afen ki i reponn a nou latant, e ki i konform avek serten nouvo bezwen e devlopman lasosyete.\nNou bezwen kontinnyelman revwar li pou fer sir ki nou zanfan ek nou zenn i pa zis aprann bann size akademik e teknik, me osi valer ek fonnman lasosyete. En lapresiasyon ek en respe pour valer imen. Respe pour zot-menm, me osi respe pour zot prosen, pour zot granmoun, pour lotorite, pour lenstitisyon Leta. Tousala i vin atraver ledikasyon sivik. Nou’n fer progre dan sa domenn, me i annan nesesite pour nou ranforsi sa.\nNou sistenm ledikasyon i devret osi valoriz nou kiltir – en pon vivan ant trwa kontinan – nou zeografi, nou listwar, nou trilengwizm ki, malerezman, nou annan tandans neglize. I devret prepar nou zanfan ek nou zenn pou apresye diversite nou kiltir e vin bann bon sitwayen Sesel e bann bon sitwayen lemonn. I devret prepar zot pou asim zot responsabilite, servi byen bann resours ki ganny met a zot dispozisyon, prepar zot pour lavenir.\nNou annan plizyer mezir ki nou pe pran pour sa lannen avek bi ranforsi nivo ledikasyon e obtenir meyer performans. Sa i enkli permet etidyan S4, ki pare, pou fer legzanmen “IGCSE English as a Second Language” e “DELF Scolaire Niveau B1”; e lenplimantasyon nouvo Curriculum nasyonal.\nNou pe donn en latansyon partikilye bann etidyan ki annan bezwen spesyal. Anlinny avek sa, Minister pe re-entrodwri “Special Needs Education Unit” ki pou koordonn tou aktivite e donn gidans, sipor ek formasyon an relation avek “bezwen spesyal” etidyan. Mon reitere ki personn – okenn nou zanfan, okenn nou zenn – pa merit ganny kit deryer.\nLannen pase, mon ti ouver ofisyelman Sant Formasyon Maritim (MTC). Sesel i en pei avek en leritaz maritim tre for, me i regretab ki napa ase nou dimoun ki pe navige. Nou bezwen zenn kalifye dan navigasyon pour Coastguard – sirtou ki byento nou pe al ganny plis bato. Nou bezwen zenn maren lo bann bato plezans sirtou ki demann pour mendev lo lanmer pe ogmante swivan diminisyon menas piratri. Mon konsider MTC koman berso lavenir Sesel lo lanmer! I berso nou fitir maren!\nLekol primer Ile Persévérance i’n fini akeyir son premye ekolye depi sa lannen akademik. Sa lekol i’n kout Gouverman 38 milyon roupi. Nou annan plan pou konstri en lekol segonder e, plitar, en dezyenm lekol primer lo sa zil.\nMe, nou kapab annan meyer fasilite, meyer lekipman, meyer lentansyon … si nivo lansennyman, si nivo formasyon ek konesans ansennyan i pa a la oter, si napa en stratezi koeran, tou nou zefor pou tonm dan delo. En ledikasyon de-kalite i depann lo kalite ansennyan dan laklas. Se selman avek en kad ansennyan byen formen ki nou pou arive transform nou lekol.\nNou lasante set enn bann ketsoz pli presye ki nou annan dan nou lavi. Nou annan en devwar ek en responsabilite endividyel pou pran swen ek nou lasante. Minister osi i annan en devwar pou met an plas bann progranm konpreansif lo prevansyon maladi e lo ledikasyon lasante piblik.\nSerten parmi nou i pratik en stil lavi ki danzere e destriktif pour zot lasante. Zot provok zot prop maladi. E ler zot tonm malad, zot ekspekte al ganny trete a-letranze! Lo fre travayer Seselwa!\nErezman, laplipar de-nou i pran byen swen avek nou lasante. Sepandan, maler i kapab arive san prevnir. Maladi i kapab deklare san ki nou ekspekte. E la, nou sistenm lasante i la pou donn swen.\nNou bann sant medikal, nou lopital, i vitrin nou sistenm lasante. Nou’n fer bokou lenvestisman – a tou nivo – dan sa bann sant, dan lopital ek dan nou sistenm lasante an zeneral. Nou’n fer progre, me i annan ankor bokou konplent.\nMenm Biro Prezidan i resevwar en kantite konplent sorti kot dimoun ki pa satisfe avek fason ki zot i’n ganny trete lopital. Nou bezwen pran konplent ek kritik piblik o-serye. Nou bezwen servi sa bann konplent ek kritik pou rektifye defayans dan sistenm, menm si souvan, sa i kapab pran en pe letan.\nMon oule reitere ki dan nou sistenm lasante – a tou nivo – nou bezwen annan plis kominikasyon, plis profesyonalizm, plis konpasyon, plis kominikasyon, plis konprenezon. Napa plas pour lendiferans, ensibordinasyon, neglizans …\nMe annou pa zis kritike e montre ledwa. Annou pran ownership nou sistenm lasante. Annou zwenn ansanm nou tou pou fer li marse.\nLekspektasyon i o, e souvan i pa konform a-larealite. Nou sistenm i pa parfe, me i fonksyonnen menm avek son lenperfeksyon. Annou pa bliye ki laplipar travayer Minister Lasante pe fer en bon travay, souvan anba bokou presyon. Zot merit nou lankourazman e nou salye zot devouman. Swen medikal isi Sesel i gratwi, pa parey dan plizyer pei – menm dan bann pei pli devlope. Malgre nou resours limite, nou sov lavi, nou redonn lespwar.\nLazenes Seselwa i a-limaz nou pei: vibran, dinamik, rezilyan e optimis…\nEn lazenes ki krwar dan valer travay dir, dan bann valer ek prensip fondamantal ki ini nou koman en pep, i fer grander ek prosperite nou pei. En lazenes ki pran “ownership” progranm ek fasilite ki nou’n met anplas i ede ranforsi nou vizyon pour Nouvo Sesel.\nMon krwar dan lazenes, e zanmen mon’n ezite pou donn li loportinite pou prouv son kapasite, pou epanwir. Mon’n fer li tou resaman dan kad restriktirasyon Gouvernman. Mon konfyan ki sa bann zenn dirizan pou konfirm konfyans ki nou’n plas dan zot.\nLazenes nou pei i deplizanpli konnekte avek sa vilaz global ki nou pe viv ladan. Sa i anmenn defi, me osi loportinite. Fodre nou rod tou fason pour nou maksimiz sa bann loportinite. I enportan ki nou ranforsi bann rezo pour konnekte nou bann zenn dan larezyon, e pli lwen. Lavenir Sesel i pa pou zis baze lo loportinite ki nou kapab kree lo nou prop teritwar. I pou osi baze lo loportinite dan lekonomi rezyonal e mondyal. Dan sa konteks, mon’n demann Minister Zafer Etranzer pou elabor en konsep entegrasyon rezyonal lazenes dan kad COI. Lazenes Seselwa i en mayon entegral dan nou stratezi devlopman ekonomik, e osi nou stratezi diplomasi ekonomik aktif.\nNou demann nou zenn ki zot reste bann sitwayen model. Ki zot annan respe pour bann ki pli aze ki zot, parey nou kiltir i aprann nou. Ki zot annan respe pour lotorite, pour lalwa, pour lenstitisyon Leta. Nou demande osi ki zot repann bann valer patriotik, ki zot senm lanmour, solidarite, fraternite ek konpasyon dan zot kominote. Nou osi demann zot pou evit bann move frekantasyon, ki zot pa tonm dan delenkans, dan latrap labi sibstans ek fleo sosyal. Me plis ki sa, nou demann zot pou met Sesel avan tou. Ki zot vin bann vre zanfan Nouvo Sesel!\nEn prensip fondamantal nou stratezi devlopman e, odela, nou polisi Zafer Etranzer se devlopman dirab. Se nou “militantizm” san konpleks an faver proteksyon lanvironnman ki’n fer nou – en pti Leta-zil – en lider mondyal dan sa domenn.\nLer nou koze, lemonn i ekout nou. Akoz nou pratik sa ki nou dir. Akoz, nou Sesel, nou konsyan lenpak ki sanzman klima i annan lo nou. Akoz nou lit pour zesyon dirab nou “lekonomi ble”, e kont lenzistis lafason ki reveni leksplwatasyon nou lekonomi ble i ganny partaze.\nNou lekonomi ble se lentegralite nou eko-sistenm oseanik, avek tou bann resours ki i posede e ki kapab anmenn benefis ekitab e soutenab pour nou tou. Se bann rezerv maren proteze, pratik lapes soutenab, zesyon nou losean pou adres lenpak sanzman klimatik. Lekonomi ble i eleman prensipal ki soutenir nou koman en pep. Mon krwar ki i telman enportan ki nou pe miltipli nou zefor pou sansibiliz lezot pei pou partaz nou vizyon, pou zwenn avek nou pou pran aksyon konserte. Nou annan plan konvok en konferans rezyonal lo sa size.\nEn lot laspe devlopman dirab ki annan en lenportans kapital pour nou se lenerzi renouvlab. Mon vizyon ki mon’n deza partaze avek lepep se ogmant nou lendepandans enerzetik, redwir lenpak pri karbiran lo nou lekonomi, e redwir son lenpak lo nou lanvironnman.\nDan de-trwa mwan nou pou al komisyonn nou 8 tirbin. Set en pa an avan, en nouvo komansman. En lot pa pozitiv se nou lalwa lo lenerzi ki annan pour bi atir lenvestisman dan sa sekter, partikilyerman dan lenerzi soler.\nProsen letap mazer dan diversifikasyon nou sours enerzetik e dan konsolidasyon nou langazman anver lenerzi renouvlab e devlopman dirab se lenerzi soler. I an abondans isi, e nou bezwen servi li plis. Nou bezwen osi pran bann mezir neseser pour transformasyon dese an lenerzi. Nou lobzektif a-lonterm se zener plis ki 25% elektrisite a partir lenerzi soler, biomas ek dese. Sa lakor ki nou’n fek sinnyen avek Clinton Climate Initiative i ava kontribye sinnyifikativman anver sa lobjektif.\nAntretan, logmantasyon bann pti lantrepriz dan domenn lenerzi renouvlab i en sinny tre ankourazan. Gouvernman pou kontinnyen met an plas tou mwayen posib pou ensit sekter prive partisip dan sa domenn enportan nou lekonomi.\nLet imen ek son lanvironnman natirel i endivizib e enseparab. Enn i konplemant lot. Tan ki nou gard nou pep o-sant nou stratezi devlopman, tan ki nou zer nou lanvironnman byen e prezerv li pour zenerazyon fitir, nou kapab afront tou defi avek serenite.\nLord, lape ek sekirite i fonnman tou sosyete modern. En pei pa kapab progrese si lord, lape ek sekirite pa rennyen. En sitwayen ki pa santi li an pe, an sekirite, i viv dan en kondisyon permanan lenkyetid. I pa kapab zouir son lavi. I pa kapab prodiktif.\nMon’n touzour akord pli gran lenportans sa trwa eleman kle. Mon’n ekout pep Seselwa, zot krentif, zot apreansyon. E mon’n pran mezir apropriye pou adres problenm ensekirite. Nou’n met plis resours a-disposizyon servis lord ek lape. Nou’n donn zot plis formasyon. Nou’n amelyor zot kondisyon servis. Nou’n double nou vizilans. Prezans Lapolis i bokou pli vizib ozordi. I annan en gran amelyorasyon dan zot performans e dan rezilta zot travay. Zidisyer, osi, i’n ekout lapel piblik pour pas santans pli sever.\nOzordi, nou vwar rezilta nou zefor. Mon pa kapab dir ki tou ketsoz i parfe. Me mon kapab afirmen ki nou’n anrezistre en diminisyon konsiderab dan kriminalite ek delenkans. Statistik i montre en rediksyon global 15% dan kriminalite an 2012, par rapor a en tandans ogmantsyon 40% ant 2006 e 2011.\nNDEA osi i’n akonpli son misyon avek bokou sikse. Lannen pase, i’n sezi drog pour en lavaler plis ki 100 milyon roupi, e met deryer baro plizyer trafiker ki pe pouri nou sosyete.\nNou stratezi pe marse! Nou kominote i santi zot pli an sekirite. Me nou pa pou aret la. Nou pou kontinnyen entansifye nou lalit kont kriminalite ek delenkans dan tou son form.\nAnmenmtan, nou pou ofer posibilite reabilitasyon bann zenn ki’n tonm dan move semen ek bann prizonnyen ki pa poz en risk mazer pour sosyete. Sistenm “prizon ouver” Coëtivy pe fonksyonn byen. Bann deteni laba pe ganny loportinite pou aprann en metye ki ava servi zot ler zot retourn dan lasosyete. Travay pou byento komanse lo en lot fasilite detansyon Coëtivy pour bann zenn ki demann dezentoksifikasyon ek reabilitasyon. Travay pou osi komanse lo en sant enkarserasyon Praslin pour bann miner ki’n ganny kondannen pour bann aktivite kriminel. Sa sant pou annan fasilite ek resours ki ava ed sa bann miner pou repran anmen zot lavi.\nMe pou bann trafiker drog, bann kriminel andirsi ek bann ki moleste zanfan e abiz zot linosans, nou pa pou annan okenn konpasyon, okenn pitye. Zot ava pirz zot santans Marie-Louise. Alafen Mars sa lannen pou annan 124 kriminel ek trafiker drog lo sa zil. Laba zot ava aprann valer travay dir dan en lanvironnman kot zot pa pou nwir nou kominote e anpwazonn nou zanfan ek nou zenn.\nNou pa pou zanmen bes nou vizilans. Mon ti dir lannen pase ki nou bezwen repran nou kominote dan lanmen bandi ek delenkan. Nou pe fer li!\nGras-a nou vizilans, gras-a nou lalit asarne, gras-a zefor konserte kominote enternasyonal, nou’n reisi met piratri lo nou lanmer anba kontrol. Menas pa’n disparet antyerman. I poz mwens risk me nou bezwen reste vizilan.\nEn pli gran menas ki pez lo nou aktyelman se trafik drog. Parey piratri, trafik drog i depas tou frontyer. I afekte tou pei larezyon. Tou nou zefor pou siprim trafik drog lo nou teritwar pou tonm dan delo si aksyon determinen pa ganny pran kont banditizm organize, kont trafiker, ki pe kontinnyen fer zot biznes sal dan bann pei vwazen. Nou bezwen en zefor konserte, nou bezwen koordonn nou aksyon pou konbat sa fleo ki menas sekirite, souvrennte, byennet ek prosperite tou pei larezyon. I en danze grav ki menas lasante ek lavenir nou zenn. Nou pou kontinnyen konbat li avek determinasyon, an mobilizan tou resours neseser e avek led ek lekspertiz nou bann partener etranze.\nSa lannen nou pe konmemor 20-an legzistans Trwazyenm Repiblik. Sa i en letap memorab dan nou listwar. Trwazyenm Repiblik i apiye lo serten senbol ek lenstitisyon fondamantal ki disteng nou koman en pep. Enn parmi sa se Konstitisyon Trwazyenm Repiblik Sesel. I kontenir en sapit ki enspir nou e ki pou kontinnyen enspir bann zenerasyon fitir. Sa se Sart Seselwa lo Drwa Imen ek Liberte Fondamantal. I garanti drwa ek liberte fondamantal tou sitwayen Sesel. Sa sart i en pilye nou sosyete, en pilye nou Leta modern. I fonnman trwa brans Leta: Legzekitif, Lezislatif ek Zidizyer. I alabaz leta-de-drwa.\nOzordi, a-lob selebrasyon sa gran levennman istorik, nou proklanm nou latasman profon, avek ferver e san ekivok sa Sart Seselwa. Nou rekonnet e respekte drwa ek liberte ki i donn nou, me anmenmtan nou rekonnet e aksepte nou lobligasyon anver nou prosen, anver lasosyete. Se Sart ki pou kontinnyen gid nou dan levolisyon nou lenstitisyon etatik, dan ranforsman nou demokrasi, dan bonn gouvernans e lo semen progre ek prosperite. Sa Sart i reste alabaz Nouvo Sesel – en sosyete demokratik, lib, toleran, solider … En pei ini, en pep fyer e travayer. En pei ouver lo li menm e ouver lo lemonn.\nReyonnman Sesel lo Lasenn Enternasyonal\nNou polisi zafer etranzer pou toultan o-servis lentere nasyonal, tout an tenan kont bann gran mouvans lo lasenn enternasyonal. Diplomasi Seselwa i imazinatif, pragmatik e anbisye. I o-sant nou aktivite lo plan bilateral e miltilateral pou ranforsi e diversifye nou lyen lamitye ek partenarya, e rod bann solisyon adapte a nou spesifisite ensiler.\nEn laspe fondamantal nou politik zafer etranzer se kreasyon loportinite pour biznes, lenvestisman, krwasans ekonomik, lanplwa, formasyon, lekspertiz teknik.\nLer nou ti pran prezidans Commission de l’Océan Indien, nou ti met laksan lo dimansyon ekonomik, sekirite e stabilite nou rezyon. Nou’n donn lenpilsyon pour plizyer proze, notaman tourizm, konektivite maritim e eryen, lalit kont piratri e en solisyon pour Madagaskar sorti dan kriz.\nAn 2013 nou pou pourswiv sa prosesis e menm ranforsi li, avek en langazman pli for lo devlopman ek valorizasyon bann atou konsiderab larezyon Losean Endyen. Se sa sans mon linisyativ ek mon vizit bann pei sa rezyon. Se sa sans kandidatir Sesel pour en syez non-permanan Konsey Sekirite Nasyon Zini an 2017.\nNou oule definir en nouvo lavenir pour nou rezyon, baze an grann parti lo lekonomi ble.\nPour nou fer li, fodre nou oze met nou lekor devan.\nFodre zanmen nou ezite pour nou defann nou lentere lo lasenn rezyonnal e lasenn global. Akoz nou pti, nou pli ganny afekte par levennman ki kapab antyerman andeor nou kontrol.\nNou travay pour sa syez lo Konsey Sekirite i baze lo sa prensip, ki nou pa kapab esper lefe negativ globalizasyon frap nou. Nou pa kapab esper problenm ariv kot nou laport.\nOkontrer, nou annan sa determinasyon pour nou defann nou lentere lo pli o nivo.\nNou en zenn nasyon ki son lidantite, son koezyon koman en pep ini dan son diversite miltietnik, i’n ganny forze dan en pe plis ki 240-an listwar. Nou annan en patrimwann ki inik, en leritaz ki nou devret promouvwar e proteze a tou pri.\nEn laspe fondamantal sa patrimwann se nou sitwayennte Seselwa, ki nou’n erite avek nou paran, nou granparan, e ki nou transmet a nou zanfan e nou pti zanfan koman en drwa sakre. Nou bezwen protez sa a tou pri.\nI annan en persepsyon ki nou pe donn sitwayennte bonavini. Efektivman, sa i zis en persepsyon, sirman an rezilta nonm laplikasyon ki nou kapab lir dan Nasyon. Anefe, nou annan regleman tre strik ki gouvern sitwayennte. E nou pe met anplas bann regleman ankor pli strikt e pli rigoure. Maryaz avek en Seselwa pa pou sifi. Peryod rezidans Sesel pa pou sifi. Pour en etranze ganny sitwayennte, i bezwen merit Sesel! I pou bezwen konn, konpran e apresye Sesel, son Konstitisyon, son pep, son listwar, son kiltir, son laspirasyon e son leritaz! I pou bezwen lwayal e senser anver Sesel. Nouvo lalwa ek polisi i ava presiz bann kriter, ikonpri son kontribisyon anver devlopman son patri adoptiv. Me i pou osi presiz kondisyon revokasyon sitwayennte kot lentere nasyonal i ganny menase.\nAnmenmtan, i pou fer provizyon pour en sistenm rezidans permanan. Sa i ava donn en kategori etranze ki normalman napa drwa sitwayennte me ki’n fer en kontribisyon konsiderab anver devlopman nou pei, ki’n envesti Sesel, ki anvi reste isi selon bann kriter byen defini e ki annan zot prop mwayen finansye, ganny rezidans permanan. Zot pa pou zouir menm drwa koman Seselwa – par egzanmp, ganny sekirite sosyal ek pansyon, vote – me zot ava annan drwa reste isi, travay, ouswa fer lenvestisman e biznes isi dan bann kategori ki pa inikman rezerve pour Seselwa.\nAnnou pa bliye ki – a diferan moman dan nou listwar – nou tou, nou granpye – ti etranze dan sa pei! Etranze i’n kontribye bokou anver devlopman nou pei dan bann domenn byen vas e varye. Zot pe kontinnyen fer li ozordi. Kot nou'n arive, nou pa kapab mars nou tousel! Annou tret zot avek lamitye ek fraternite. Anmenmtan zot bezwen, zot osi, respekte Seselwa.\nSa tour-dorizon i’n permet mwan, dan en fason fran e onet, partaz avek zot leta nou nasyon. Nou konsyan limansite travay ki nou’n komanse ansanm. Nou osi konsyan ki i annan ankor en travay konsiderab devan nou. Me nou pa per defi. Nou pe aspir ver nouvo lorizon. Nou Nouvo Sesel i egziz bokou zefor. I egziz travay dir delapar tou son zanfan. I egziz en nouvo fason fer ketsoz. Nou pa kapab kontinnyen viv dan nostalzi lepase. Nouvo lord mondyal pe dikte diferaman. Nou pa kapab kontinnyen rod rezon akoz nou pa kapab realiz nou bann rev anbisye ki byen pour Sesel. Annou bouze, latet byen o, dan loptimizm, konfyan dan nou kapasite, konfyan dan lavenir. Nou kapab realiz nou vizyon pour Nouvo Sesel a-kondisyon ki nou reste ini koman en pep. Nou lapartenans politik i pa enportan, ni nou diverzans lopinyon. Sa ki enportan se lavenir nou pei, lavenir Nouvo Sesel. Mon envit tou Seselwa pou zwenn avek mwan dan sa gran lantrepriz. Annou travay ansanm e met nou diferans dekote. Se nou linite ek solidarite konman en pep ki pou asir nou reisit. Dokter Martin Luther King ti ilistre sa byen ler i ti fer rapel ki nou bezwen travay ansanm konman frer ek ser ouswa nou tonbe konman bann inyoran. Annou swazir pou travay ansanm e debout for dan nou diversite. Annou fer en promes avek nou zanfan ki zot pou erit en meyer Sesel, gras a nou linite, a nou solidarite e nou travay dir.\nKi Bondye i kontinnyenrepann son benediksyon lo nasyon Seselwa.


Seychelles Fire and Rescue Services Agency - Dife i detri en lakaz St Louis\nDife in konpletman detri en lakaz an tol dan semen Kato ki form parti distrik St Louis. Sa lensidan dife ti ariv yer apremidi.\nZofisye relasyon piblik kot Lazans Servis Tenny Dife ek Sovtaz, Msye Jones Madeleine, ti dir zournal Seychelles NATION ki zot ti ganny alerte lo sa lensidan dife ver 4er29 apremidi e zot ti deplway 3 masin dan landrwa kot dife ti’n pran.\nMsye Madeleine i azoute ki zot ti ganny enpe difikilte pour konmans tenny dife akoz ti annan en difil elektrik PUC ki ti’n kase e ti pe fer spark.\nMalgre ki dife in konpletman detri sa lakaz an tol, Msye Madeleine i dir ki son bann zofisye in reisi anpes dife propaz dan en lakwizin ek en lasanm ki trouve obor sa lakaz.


Ki mannyer pour rekonfort en dimoun ki dan sagrinasyon\nEski ou’n deza santi ki ou pa kapab fer nanryen pour enn ou pros ki ti dan dey akoz lanmor en dimoun ki i ti kontan? Parfwa, nou kapab pa asire ki pour dir oubyen fer, alor nou zis reste trankil. Me i annan bann led pratik ki nou kapab ofer.\nSouvan, zis nou prezans avek en senp pti mo parey, “Mon senpatiz avek ou,” i ase. Dan bokou kiltir, anmay en dimoun oubyen ser son lanmen i en bon fason pour montre ki ou enterese. Si sa dimoun ki dan dey i anvi koze, ekout li e montre ki ou konsernen. I pli bon pour fer en keksoz pour sa fanmir ki dan dey, petet en travay ki zot pa’n kapab fer, tel parey kwi manze, okip bann zanfan oubyen ede dan bann preparasyon lanterman si zot ti a kontan. Bann tel aksyon i kapab vo plis ki bann zoli parol.\nAvek letan, ou kapab koz konsernan sa defen, petet konsantre lo serten son bann bon kalite oubyen moman zwaye. Sa kalite konversasyon i kapab anmenn en sourir lo figir sa dimoun ki dan dey. Par egzanp, Pam, ki ti perdi son msye Ian si-z-an pase, i dir: “Parfwa dimoun i dir mwan bann bon keksoz lo Ian ki mon pa ti zanmen konnen e sa i fer mwan kontan.”\nBann serser i dir ki bokou dimoun ki dan dey i ganny led o konmansman me apre zot souvan ganny oubliye anmezir ki zot bann zanmi i okipe avek zot prop lavi. Alor, i ti a byen pour fer zefor pour telefonn oubyen al vwar en zanmi ki dan dey tanzantan apre sa lanmor. * Bokou dimoun ki dan dey i vreman apresye sa moman kot zot ganny rekonforte.\nPran par egzanp Kaori, en zenn madanm Zaponnen, ki ti ganny bokou afekte par lanmor son manman ki ti swiv apre par lanmor son gran ser 15 mwan pli tar. Erezman, i ti kontinyelman resevwar led sorti kot son bann zanmi fidel. Enn parmi son bann zanmi ki apel Ritsuko e ki bokou pli vye ki Kaori, ti ofer pour vin son zanmi pros. Kaori i dir,“Onnetman mon pa ti dakor avek sa. Mon pa ti oule personn ranplas mon manman e mon pa ti mazinen ki personn ti pou kapab fer sa. Parkont, akoz lafason ki Mama Ritsuko ti tret mwan, avek letan mon ti vin pros avek li. Tou le semenn, nou ti al prese e asiste bann renyon ansanm. I ti envit mwan bwar dite kot li, anmenn manze pour mwan e en kantite fwa, i ti ekri mwan bann let ek kart. Latitid pozitif Mama Ritsuko ti annan en bon lefe lo mwan.”\nDouz an in pase depi ki manman Kaori in mor e ozordi li ek son msye i donn tou zot letan pour servi Bondye. Kaori i dir, “Mama Ritsuko i kontinyen montre ki i konsernen. Ler mon retourn kot mwan, mon touzour vizit li e apresye son lanmitye ankourazan.”\nPoli, en Temwen Zeova sorti Sip, i en lot dimoun ki’n benefisye avek led kontinyel. Sozos, msye Poli ti zantiy. Konman en ansyen dan kongregasyon, i ti kit en bon legzanp. I ti souvan envit bann orfelen ek bann vev kot li pour en repa kot zot ti pas bann bon moman ansanm. (Zak 1:27) Malerezman, Sozos ti mor avek en timer dan son laservel a laz 53 an. Poli i dir: “Mon’n perdi mon msye avek ki mon’n marye pour 33 an.”\nRod bann fason pratik pour ofer led avek bann ki dan dey\nApre lanterman, Poli ti al reste Kanada avek son pli zenn garson Daniel, ki ti annan 15 an. Laba, zot ti konmans asosye avek en nouvo kongregasyon Temwen Zeova. Poli i rapel, “Bann zanmi dan mon nouvo kongregasyon pa ti konn nanryen lo nou pase ek nou bann difikilte. Me sa pa ti anpes zot vin pros avek nou e rekonfort nou avek bann zoli parol e donn nou bann led pratik. Sa led ti vin dan en moman apropriye espesyalman a sa moman kot mon garson ti plis bezwen son papa! Bann ansyen dan kongregasyon ti montre en gran lentere personnel dan Daniel. Enn parmi sa bann ansyen ti fer sir ki i ti enkli Daniel dan bann aktivite avek bann zanmi oubyen ler i ti al zwe boul.” Ziska prezan, Poli ek Daniel pe al ase byen.\nI vre, i annan en kantite fason ki nou kapab ofer led pratik e rekonfort bann ki dan dey. Labib i osi rekonfort nou atraver sa lespwar pour en lavenir meyer.\n^ par. 6 Serten in menm mark lo zot kalandriye sa dat ki sa dimoun ti mor pour ki zot mazinen e ofer led neseser a sa letan.\nEski sa promes Labib pou vin vre?


Revised Order Paper for Sittings of Tuesday 4th and Wednesday 5th June 2019 – The National Assembly of Seychelles\nHome » Order Papers » Revised Order Paper for Sittings of Tuesday 4th and Wednesday 5th June 2019\nRevised Order Paper for Sittings of Tuesday 4th and Wednesday 5th June 2019\nSittings of Tuesday 4th and Wednesday 5th June, 2019 at 9am.\nS.I. 29 0f 2019 Property Management Corporation Guarantee Order, 2019\nS.I. 30 of 2019 Tobacco Control (Sale of Packages and Single Cigarette) Regulations, 2019\nFiscal Report for 1st Quarter of 2019 (May 2019)\nAnnual Report for 2018 – International Affairs Committee\nTO THE MINISTER FOR HOME AFFAIRS, YOUTH, SPORTS AND CULTURE\nMRS MACSUZY MONDON\nEski Minis i kapab eksplik sa lasanble akoz ki sa location allowance Sr3000 ki travayer dan seksyon Sant Rikord Larsiv baze Providence ti pe ganny in koupe depi lafin di mwan Fevriye.\nHon. Jude Valmont – Member for Pointe Larue\nEski Minis responsab pour Gouvernman Lokal e Spor i kapab enform sa Lasanble ki lentansyon son Minister i annan pour amelyor fasilite Sportif dan distrik Pointe Larue, pli presizaman laplenn foutbol e court basketball?\nEski Minis pour Spor i kapab dir sa Lasanble si son minister in fer evalyasyon lo rezilta Sesel kot 9enm Zwe de Zil ki ti fer La Reunion an 2015, avek bi amelyor performans zeneral nou bann atlet dan prosen zwe?\nEski Minis responsab pou Gouvernman Lokal i kapab dir nou Lasanble kan ki proze daycare larivyer anglez pou konmanse?\nKi bann fasilite ki pou enkli dan sa proze?\nKan ki sa proze i anvizaze konplete?\nEski Minis pour Gouvernman Lokal i kapab donn detay sa Lasanble lo poursantaz proze ki tou le 25 distrik tin planifye pour lannen 2017 e 2018 kin materyalize; ki rezon prensipal bann proze in retarde ouswa kennsel; e ki mezir minister pe pran pou adres bann defi ki bann distrik pe gannyen pou akonplir zot plan?\nQUESTION WITHOUT NOTICE AS PER STANDING ORDER 31.3\nEski Minis i kapab dir sa lasanble ki plan son Minister i annan, pou fer ki kordgard Glacis i repran son fonksyon normal, pou deservi lakominote.\nHon. Sandy Arissol – Member for St Louis\nEski Minis pour sport, i kapab eksplik sa lasanble\nAkoz ki dan plizyer distrik bann lekip sport ki anrezistre anba ladministrasyon distrik pann ganny okenn alokasyon finansyel, me serten in ganny en bout, e la noun ariv 5enm mwan dan lannen zot in ganny dir ki napa ankor? e\neski minis kapab eksplik nou lasanble, ki kalite lasirans ki kouver nou bann atlet ki pratik lo nivo nasyonal e enternasyonal?”\nTO THE MINISTER FOR EMPLOYMENT, IMMIGRATION AND CIVIL STATUS\nMRS MYRIAM TELEMAQUE\nSwivan lanons lentansyon Mr. Faure pou organiz en referendum lo size si pou fer lamannman dan Lartik 114 Konstitisyon Sesel e pou les Seselwa ki viv a-letranze vote, eski Minis responsab pour Limigrasyon i kapab dir sa Lasanble:\nKonbyen dimoun avek nasyonalite Seselwa i annan pe viv a-letranze e donn detay par pei rezidans?\nKonbyen nasyonalite Seselwa in ganny donnen par kategori anba Seksyon 4, 5 ek 6 Citizenship Act, enkli zot nasyonalite orizinal, sa dernyen 10an?\nKonbyen nasyonalite ti ganny vann anba ‘Economic Citizenship Programme’ letan I ti an ekzistans?\nPursuant to Article 64 (4) of the Constitution, I move that this Assembly resolves to approve the:-\nRatification of the African Charter on the Values and Principles of Decentralization, Local Governance and Local Development\nHon. Wavel Woodcock – Member for Grand Anse Praslin\nLasanble Nasyonal i demann Gouvernman pou met an plas e ranforsi bann servis avek tou lenfrastriktir e lekipman neseser kot Lopital Baie Ste Anne Praslin, pour tretman e reabilitasyon, pour bann pasyan Praslin e Zil Pros.\nDonnen grander popilasyon zil pros e lakantite varyete aktivite ekonomik ki pe kontinyen grandi enkli bann devlopman gouvernmantal. Sa Lasanble pe demann Gouvernman pou fer li posib pou profesyonnel lo zil pros ganny reprezante lo bann diferan Board dan pei, pou asire ki benefis, lentere e lavwa zabitan zil pros i ganny ekoute e respekte.\nHon. Flory Larue – Member of National Assembly\nHon. Chantal Ghislain – Member of National Assembly


Ki relasyon nou devret annan avek en dimoun ki’n ganny ekskli dan kongregasyon? | Lanmour Bondye\nKi relasyon nou devret annan avek en dimoun ki’n ganny ekskli dan kongregasyon?\nI vreman fermal ler enn nou fanmir oubyen bon zanmi i ganny ekskli dan kongregasyon akoz i pa’n repantir pour son pese. Lafason ki nou swiv sa direksyon sorti dan Labib dan en tel sitiasyon i kapab demontre ki kantite nou kontan Zeova e si nou vreman fidelman aksepte son disiplin. * Annou get ansanm enn de kestyon lo sa size.\nKi relasyon nou devret annan avek en dimoun ki’n ganny ekskli dan kongregasyon? Labib i dir: “Zot pa devre asosye zot avek personn ki annan non frer, si i annan en lavi imoral, ki anvye, ki en ladorater zidol, ki kalomni son prosen, ki en soular ou en voler; pa ni menm manz avek en tel dimoun.” (1 Korentyen 5:11) Konsernan nenport dimoun ki “pa reste dan lansennyman Kris,” Labib i dir: “Pa resevwar li se ou, e refize menm dir li bonzour; parski sa ki dir li bonzour [Grek, khaiʹro] i partisip dan son bann move laktivite.” (2 Zan 9-11) Nou pa asosye oubyen koz avek bann ki’n ganny ekskli dan kongregasyon lo bann size spirityel oubyen lezot topik. Latour Veyer le 15 Septanm 1981 paz 25 an Angle e le 15 Desanm 1981 an Franse ti dir: “En senp ‘bonzour’ i kapab sa premye pa ki fer nou konmans en konversasyon oubyen menm en lanmitye. Eski nou anvi fer sa premye pa avek en dimoun ki’n ganny ekskli dan kongregasyon?”\nEski i vreman neseser pour evit sa dimoun konpletman? Wi, pour plizyer rezon. Premyerman, sa i en fason pour montre nou fidelite anver Bondye ek son Parol. Nou obeir Zeova pa selman ler i fasil me osi ler i kapab pli difisil. Ler nou kontan Bondye, sa i pous nou pour obeir tou son bann komannman, akoz nou konnen ki I zis e I kontan nou e son bann lalwa i toultan sa ki pli byen pour nou. (Izai 48:17; 1 Zan 5:3) Dezyenmman, pa frekant en dimoun ki pa repantir i protez nou ek lezot dan kongregasyon pour ki nou pa ganny kontaminen moralman e spirityelman e i prezerv bon repitasyon kongregasyon. (1 Korentyen 5:6, 7) Trwazyenmman, ler nou reste ferm avek bann prensip Labib, sa i kapab ed sa dimoun ki’n ganny ekskli. Siport desizyon sa komite disiplin i kapab tous leker sa dimoun ki pour lemoman pa’n aksepte led bann ansyen. Lefet ki i’n perdi sa lasosyasyon presye avek kongregasyon, sa i kapab ed li pour retrouv son bon sans, aksepte gravite son fot e pran aksyon pour retourn ver Zeova.—Lik 15:17.\nMe si enn ou fanmir i ganny ekskli dan kongregasyon? Dan sa ka, sa relasyon pros ki egziste dan fanmir i kapab teste nou fidelite avek Zeova. Ki relasyon nou devret annan avek en dimoun dan nou fanmir ki’n ganny ekskli? Nou pa kapab kouver tou sitiasyon dan sa liv, me nou kapab egzamin de ka.\nPar egzanp, en dimoun ki’n ganny ekskli i kapab ankor pe reste dan lakour avek son fanmir pros (setadir paran ek zanfan anba laz). Ler en dimoun i ganny ekskli, sa pa kas bann relasyon familyal, alor bann relasyon ek aktivite lavi tou le zour i plizoumwen reste parey. Parkont, sa dimoun in swazir pour kas sa relasyon spirityel ki ti egziste ant li ek son fanmir Kretyen. Alor bann manm fanmir ki fidel pa pou kapab kontinyen ador Zeova avek li. Par egzanp, si i prezan pandan letid an fanmir, sa enn ki’n ganny ekskli pa pou partisipe. Toudmenm, si i en zanfan anba laz, paran i ankor responsab pour ansenny li e disiplin li. Pour sa rezon, paran ki kontan son zanfan i kapab fer en letid Labib avek li. *—Proverb 6:20-22; 29:17.\nDan lezot ka, sa dimoun ki’n ganny ekskli pa pe reste avek son paran ek son bann frer ek ser anba laz ki reste kot lakour. Menm si dan serten ka, i kapab neseser pour annan serten kontak pour regle en sitiasyon familyal, sa bann lokazyon i devret reste ase rar. Bann Kretyen fidel pa rod lekskiz pour annan relasyon avek en dimoun ki’n ganny ekskli e ki’n kit lakour. O kontrer, zot fidel avek Zeova ek son lorganizasyon e alor zot siport sa disiplin ki baze lo Labib. Sa latitid fidel i sa ki pli byen pour sa dimoun ki’n fer en pese grav e sa i kapab ed li benefisye avek sa disiplin. *—Ebre 12:11.\n^ par. 1 Bann prensip Labib lo sa size i osi aplik pour bann ki deside pour dezasosye avek kongregasyon.\n^ par. 2 Si ou oule plis lenformasyon lo size en zanfan anba laz ki’n ganny ekskli dan kongregasyon e ki reste kot lakour, ou kapab lir Latour Veyer le 1 Oktob 2001 paz 16-17 ek le 15 Novanm 1988 paz 20 (tou le de an Angle oubyen Franse).\n^ par. 3 Pour ganny plis lenformasyon lo bann dimoun ki’n ganny ekskli, ou kapab lir bann konsey baze lo Labib dan Latour Veyer le 15 Avril 1988 paz 26-31 (Angle/Franse), le 15 Septanm 1981 paz 26-31 an Angle e le 15 Desanm 1981 an Franse.\nPartaze Partaze Ki relasyon nou devret annan avek en dimoun ki’n ganny ekskli dan kongregasyon?


lucliky, i simpan dompet di kocek depan. memang x selesa simpan dompet di poket belakang.jadi kwn2, jgn musnahkn punggung anda.\nAnonymous August 20, 2013 at 2:06 AM\nentri ini xda kaitan ngan lelaki yg tidak mempunyai duit yg byk...\nwsc biolo pelangsing March 24, 2014 at 9:38 AM\nkalo dompetnya penuh uang tak masalah\npelangsing wsc biolo December 24, 2014 at 11:10 AM\noh macam tu ya... terima kasih infonya


Pirog Nanm -- en pyes teat avek bokou moral ki fodre pa ou manke\nI zisteman lo sa keksoz ki dwatet fer nou tou per ki sa pyes teat i baze, me selman sa nanm i drog – sirtou eroin ki pe afekte nou bann zenn, detri nou bann fanmir e fer en kantite ditor nou sosyete.\nA en moman kot tou dimoun pe ganny apele pour fer zot kontribisyon lo pli bon fason pour adres bann problenm sosyal ki drog pe anmennen dan nou pei, Lasosyasyon Teat an kolaborasyon avek Konsey Nasyonal pour Lar pe travay lo en pyes teat ki annan pour tit Pirog Nanm.\nSa pyes, ki annan antou 4 senn, in ekrir e met ansenn par Mary-Vonne Eugenie, ki osi en aktres.\nSa pyes, ki enn bann aktivite Festival Kreol, pou zwe pour premye fwa Mardi le 25 Oktob dan Lasal Teat Nasyonal, Mont Fleuri, apartir 7er30 diswar e tiket i kout 50 roupi selman.\nTiket i deza anvant kot laboutik souvenir Festival Kreol, Carrefour des Arts obor Bibliotek Nasyonal.\nDan en pti konversasyon avek zournal Nasyon sa semenn, Madanm Eugenie ti dir ki mesaz ki sa pyes i oule fer resorti se ki letan nou bann zenn i tonm dan drog zot anbark dan en pirog nanm, an-dot-mo dan en problenm ki difisil pour zot sorti, ki konplik zot lavi e osi lavi lezot dimoun otour zot e sa i fer ki pa bokou dimoun ki konpran zot.\nMe Madanm Eugenie i fer resorti ki menm si nou pa pou kapab tir zot dan sa problenm, nou kapab ede atraver nou konprenezon ek sipor.\n«Nou bezwen kontinyen koz avek sa bann dimoun, esey konpran zot e rod fason pour ed zot e sa i a fer ki zot menm zot a pran sa desizyon pour sanze e refer zot lavi. Sa i pa en keksoz fasil me i posib,» Madanm Eugenie i dir.\nI ti fer remarke ki sanmenm ki’n arive dan sa pyes.\nBann sekans i deroul otour 2 garson ek 2 fiy ki ti lo eroin, problenm ki sa depandans ti anmennen dan zot lavi e lavi zot fanmir e douler ki sa ti fer plizyer dimoun santi.\nMe ki mannyer sa bann dimoun ti fer pour sanze e deside pour repran zot lavi anmen? Lekel ki’n ed zot? Tousala ti a bon konnen me ou pou kapab dekouver si ou vin vwar sa pyes.\nMe sa ki byen dan tousala se ki ozordi sa kat dimoun in sanze konpletman e zot pe fer byen dan zot lavi. I annan enn ki menm annan son prop biznes koud.\nAntou 13 akter ek aktres pe pran par dan sa pyes ki Madanm Eugenie i dir i annan bokou leson pour aprann ladan.\nAlor pa mank sa gran randevou Mardi swar dan Lasal Teat Nasyonal, Mont Fleuri.


NERO GIARDINI 13123 Boots bout fleuri marron pour Femmes.\nCuir bout fleuri marron.\nCette boots existe en cuir camel ou noir..


Repons lider zafer gouvernman, Onorab Charles de Commarmond, lo diskour Leta Lanasyon 2020 - Seychelles Nation\nRepons lider zafer gouvernman, Onorab Charles de Commarmond, lo diskour Leta Lanasyon 2020 | 26 February 2020\nOnorab Charles de Commarmond\n‘Diskour Prezidan Faure i en diskour vre leta Nasyon Seselwa’\nAvan mon konmans mon ladres permet mwan lo par bann manm Parti United Seychelles pas en mesaz senpati, kondoleans ek sipor pour pep ek gouvernman Sinwan la ki i pe fer fas a sa lepidemi coronavirus ki’n okazyonn plizyer mil lanmor e ki pe afekte zot lekonomi enormeman osi byen ki lekonomi lemonn ki enkli lekonomi Sesel.\nMon swete ki dan okenn fason sa pa pou afekte bann sipor ek don ki gouvernman Sinwa pou donn Sesel e ki nou Prezidan in anonse dan son Ladres – spesifikman proze bis elektrik e la nou a dir met son WIFI. Nou nou’n fini pare avek password faureward@2020.\nEn diskour laverite e fran\nLepep Seselwa, diskour Leta Lanasyon delivre Zedi pase dan sa Lasanble par Prezidan Danny Faure i en diskour vre leta Nasyon Seselwa. I en diskour ki’n al oprofon e non pa zis kot nou ete ozordi, me osi kot nou ti ete yer. Sa diskour in montre diferans kot nou sorti e la kot nou’n arive. Sa diskour i en diskour larealite. Sa diskour i en diskour avek bann fe. Sa diskour i en diskour laverite e fran.\nMon ‘welcome’ ladres ki nou Prezidan in fer lo leta nou nasyon, akoz in tous tou bann pwen esansyel e in fer sa dan en fason kalm e konvenkan – konmsi i konn sa bann keksoz parey son senk (5) ledwa. Savedir i annan en abilite pour analiz byen nou sosyete e i annan en bon vizyon pour anmenn nou pli devan – Beyond 2020, Msye Speaker. Prezidan Danny Faure in osi met en regar for lo Lavenir son diskour.\nAtraver son mesaz mon vwar en Prezidan ki krwar fermeman da lazistis sosyal; en lot prensip kardinal nou Parti – United Seychelles.\nE parey dimoun deor pe dir, sa diskour i enn ki montre ki Prezidan Faure i annan son ledwa lo pou son nasyon. Ki Prezidan Faure i ofet avek tou devlopman dan sa pei Sesel.\nStabilite, lape, linite ek respe\nMr Speaker, diskour Prezidan Faure i enn ki osi demontre ki Prezidan Faure i oule ki Sesel i toultan reste en pei ki stab e sa i kler lafason ki in adres sa size eleksyon sa lannen, kot in sipliy avek nou ki sa eleksyon i deroul dan lape, linite ek respe.\nProgre nou nasyon\nMr Speaker, dan sa diskour Prezidan Faure pa’n zis vin dir sa ki in anvi dir, me in vin ek bann sif. I pa’n vin ek leskiz, me in avoue ki wi in annan bokou defi ki li ek son gouvernman in fer fas avek. Me en keksoz ki kler, se ki Prezidan Faure in rekonnet ki pandan sa dernyen 42-an Sesel in fer en ta progre.\nPrezidan Faure in anonse ki aparti le 16 Mars 2020, tou komodite dan laboutik STC lo Praslin ek La Digue pou vann menm pri ki STC lo Mahé e sa a ede soulaz lavi nou bann frer ek ser lo Praslin ek La Digue. Sa i osi enkli bann lezot zil lo nou teritwar kot STC oubyen IDC i prezan. La i fer nou rapel nou prop sazes ler nou ti reziste tou zefor pour ki lopozisyon dirize par Onorab Wavel Ramkalawan pa ferm STC. Nou kapab zis mazinen kote nou ti pou ete ozordi si nou gouvernman ti’n vreman ekout zot e ferm STC.\nDan son demars pour fer pri lavi pli abordab, Prezidan Faure in dir ki le 16 Mars, 2020 menm VAT pou ganny retire lo tou komodite manze. Eski sa set en gouvernman ki napa lentere son pep aker?\nMon osi fyer pour not lakonplisman Liniversite Sesel. Ozordi nou en pep bokou pli edike avek bokou profesyonnel. Ozordi nou zenn i kapab be what they want to be. Eski sa ti pou en realite si nou ti’n ekout lopozisyon pour pa kree en Liniversite dan Sesel?\nDepi 2018 nou’n annan 25 dokter, 2 dantis e 18 dental therapists ki’n resevwar zot degre. E les mwan fer kler Mr Speaker ki tousala i Seselwa. La konmela i annan ankor 56 etidyan ki pe etidye pour vin dokter oubyen dantis. Pour al pli lwen Mr Speaker, 33 ners in ganny zot degre lannen pase e 5 dokter Seselwa pou fini zot letid sa lannen e ankor 5 lannen prosen. Eski sa set en gouvernman ki pa krwar dan devlopman son zenn?\nMr Speaker, Prezidan in dir ki lozman in en defi. Wi, mwan ler mon ti konmanse preski 30-an pase nou pli gro defi ti lakaz e nou pli gro defi pou toultan reste lakaz. Me akoz lakaz i en defi pour nou? Akoz gouvernman US pa krwar dan pti payot, nou pa krwar dan lakaz fey koko, nou pa krwar dan ghetto, nou pa krwar dan lakaz plastik parey nou bann pei vwazen Madagaskar, Mayot, Sid Afrik e plizyer lezot pei.\nI annan ki oule anbet nou bann zenn e dir ki tou gouvernman ti pou fer sa, me dan bokou pei Lazi, Lerop e menm Lafrik kot dimoun i ankor pe dormi dan semen, eski napa en gouvernman dan sa bann pei? Eski sa bann dimoun pa pey taks? Akoz zot pa fer en kantite lakaz pour donn zot dimoun?\nNon, frer ek ser Seselwa, sa nou’n reisi akonpli akoz polisi progresiv nou Parti US e Prezidan Faure.\nLendeks devlopman imen\nLer Nasyon Ini i klas Sesel 62enm dan 189 pei dan lemonn e premye dan Lafrik pour son lendeks devlopman imen. Sesel in ganny klase konman en pei avek nivo devlopman imen ki tre o.\nMr Speaker, sa pou tous lavi anviron 2473 dimoun ki’n pran zot retret e ki pe ganny en pansyon peye e finanse par Fon Pansyon. Ki mannyer alor zot kapab dir ki nou nou negliz nou bann vyeyar?\nPar kont bann travayer ki’n pran zot retret Out 1979 ziska 2004, i annan anviron 400 zot, pa pe enkli dan sa 2473. Mon demande lo baz “fairness and equity” ki zot osi ganny enkli dan sa kategori e fer zot omwen ganny sa pansyon R3000. I pa pou kout tro bokou, enpe dan sa pansyon travayer etranze i a kapab kouver sa, Msye Speaker.\nNou zanfan, nou trezor\nNou zanfan i toultan reste nou bann pti trezor. Sa gouvernman in toultan annan bann pti zanfan aker. Nou gouvernman in toultan esey son mye pour soulaz lavi bann paran ki pe fer grandi bann pti zanfan.\nE ozordi nou gouvernman pe al pli lwen, ler Prezidan Faure in anonse ki en peyman a en sonm 750 roupi pou ganny peye otomatikman pour tou zanfan ki dan childminding ouswa day care ki anrezistre avek IECD. Mr Speaker, tou zanfan pou ganny asiste.\nOzordi i annan bann ki pe mont lo you tube pe dir ki zot parti pou donn plis, me avan ki Prezidan Faure ti entrodwir sa polisi, zanmen zot in koz lo la.\nMr Speaker a plizyer repriz, isi menm dan sa Lasanble, nou’n tann bann manm pe koz lo pri enternet ki ser isi Sesel. Prezidan Faure in ekoute e in diskite.\nLer Prezidan in anonse ki in demann SPTC pour ofer WiFi gratwit dan tou bis aparti le 1 Zen, wi sa i pou piblik an zeneral. Sa ki Prezidan pe demande pour arive isi Sesel i pa en mirak. Sa i en pratik ki arive dan plizyer pei tel ki Slovaki. Lekel ki pou benefisye par WiFi gratwit dan bis piblik? Poz zot lekor sa kestyon.\nA sak fwa ki nou entrodwir en keksoz modern, lopozisyon i sey ridikilize. Nou ava rapel proze lakaz Nageon Estate ki zot ti apel lakaz pizon. Roche Caiman ki zot ti apel lakaz lapen. Selman ozordi i annan zot menm ki pe reste dan sa bann lakaz lapen ek lakaz pizon. Napa ki zot pa ti dir ler nou ti pe konble Roche Caiman ek Perseverans. Menm sa batiman ki nou ladan la, zot ti boycott son louvertir an mor.\nMe ozordi, get zot, se zot menm ki pe fer plis tapaz ladan. Si nou ti’n ekout sa lopozisyon anba direksyon Onorab Ramkalawan, nou ti pou 25-an annaryer.\nI annan ki pe opoze, ki pe kritike, sa i normal. Bis i ser, bis i koule, bis i isi e bis i laba. Bis i koule? Napa problenm. Prezidan in osi anonse ki swivan son bann diskisyon ki in fer avek gouvernman Lasin, Sesel pou ganny 22 nouvo bis elektrik nef.\nE gradyleman nou ava fer plis demars pour ganny plis bis nef ki ava ranplas sa bann ki koule. Nou gouvernman, gouvernman US anba gidans Prezidan Faure i annan en plan. Nou fer bon planifikasyon. Selman zot zot pa dir ki bis i kout zis 7 roupi isi Sesel. Touris ler zot tann sa zot demande si nou lespri i ankor bon.\nMr Speaker parti SPUP, SPPF, Parti Lepep ek US i le sel parti ki’n toultan krwar dan sa pep e pe toultan rod fason pour ed son pep devlope. Ler Prezidan Faure ti kree Minister Lafanmiy, i ti pran aker ki annan bann fanmiy isi Sesel ki bezwen lasistans. Avek kreasyon Minister Lafanmiy, sa minister in zwe son rol e in fer son travay.\nPrezidan in dir ki 177 ka in ganny rezourd lannen pase e in donn son komitman ki sa 447 ka ki reste sa minister pou travay ek zot avek bi pour rod solisyon pour amelyor zot lavi.\nMisyon Prezidan Faure aletranze\nMr Speaker, ler Prezidan Faure i al lo bann misyon aletranze, i pa zis al rod kouronn fler pour met otour son likou, me Prezidan Faure i al koz lo lapar lepep Seselwa. Kot i al negosye e diskit bann size kot Sesel i kapab ganny led bann pei zanmi.\nPrezidan Faure i krwar dan travay ek lezot pei, etablir kontak ek pei zanmi, gard lanmitye ek pei ki pou ed nou. E nou diplomasi pragmatik kot lepep i ganny son benefis ladan.\nReste konnekte avek lepep\nMsye Speaker, nou en Parti ki touzour konnekte e pou touzour reste konnekte avek nou pep e tou nou bann manm Parti US dan Lasanble e nou Prezidan nou reste konnekte avek nou popilasyon.\nAn Out lannen pase, gouvernman ti lans son vizyon long term – Vizyon 2033 e osi premye stratezi devlopman nasyonal pour peryod 2019-2023.\nSa vizyon pour Sesel – ‘En nasyon Seselwa ki rezilyan, responsab e prosper, ki an bonn sante, edike e emansipe, e ki pe viv ansanm an armoni avek lanatir e aktivman angaze avek leres lemonn’ – in ganny ankadre tre byen dan sa ‘SONA’ (Ladres lo Leta Lanasyon) delivre par Prezidan Faure e ganny servi konman sa konpa pour tou zefor devlopman nasyonal.\nVizyon 2033 i eksprim nou dezir komen pour vwar nou pei devlop plis ankor, e lepep Seselwa pe pran lapartenans e partisip dan prosesis devlopman. Sikse sa vizyon long term i depan lo travay dir tou sitwayen; ki i dan sistenm leta oubyen non. An plis ki sa, Vizyon 2033 i lans lapel avek tou partiprenan pour travay ansanm ver kreasyon en lavenir enklizif e soutenab pour nou tou.\nKonman en pep, bann aksyon ek mezir i tre kler dan Stratezi Devlopman Nasyonal (NDS) 2019-2023. Sa stratezi i adres bann pwen pli pertinan dan term imedyat atraver sis pilye.\nNesesite pour agrandi nou kapital imen i ase irzan, e i en priyorite lo azanda devlopman. Anmezir ki Sesel i enterakte avek lemonn lo en pli gran plan, pei pou bezwen en rezo travayer tre kalifye e kreativ, ki kapab ogmant prodiktivite travayer ek krwasans ekonomik.\nNou kapab konsider koezyon sosyal konman sa ‘siman’ ki mentenir stabilite dan lasosyete. Sa pilye i annan pour bi, sirmont bann divizyon ki annan dan nou sosyete ozordi, e renouvle en sans linite nasyonal, e en sans ki nou travay ansanm.\nLasyans, teknolozi ek linovasyon i bann moter devlopman ekonomik. Abilite pour kree, distribye e eksplwat konnesans in vin en sours mazer lavantaz konpetitiv, kreasyon larises ek amelyorasyon kalite lavi.\nSa sis pilye kle i ava servi konman soubasman nou zefor kontinyel pour kolektivman vizyaliz, konseptyaliz, pran lapartenans e ansanm, realiz nou bann laspirasyon.\nE dan tou sa la Msye Speaker, in annan en kantite konsiltasyon, diskisyon, kontribisyon ek partisipasyon nou popilasyon.\nAtraver son mesaz Msye Speaker, mon vwar en Prezidan for, en Prezidan ki krwar dan bann lenstitisyon for ki letan zot ganny byen zere i a ede anplifye nou demokrasi e permet annan plis bonn gouvernans, latransparan ek rann kont.\nEleksyon Konsey Distrik\nMsye Speaker, mon pa pou kapab terminen san tous eleksyon Konsey Distrik. Lontan ti’n ler. Mwan mon enn sa dimoun ki krwar e ki’n pouse en kantite pour desantraliz pouvwar e anmenn plis lotonomi o nivo labaz. Nou pe donn plis lotonomi lekol. Sa i fantastik. Lekol i dan nou kominote. Alors i tonm byen ki kominote antye i ganny osi son lotonomi se la kot Konsey Distrik i vin pli enportan e mon kontan ki eleksyon Konsey Distrik pe al fer boner lannen prosenn.\nNou pa kapab donn plis lotonomi lekol me distrik limenn i ganny kontrole totalman par gouvernman santral. Nou bezwen donn plis pouvwar ek lotonomi bann zabitan pour zot zer zot distrik e adres bann defi e fer bann desizyon pli rasyonal e enkliziv e annan bann progranm pli adapte pour anmenn plis linite e pli bon fason viv dan nou bann kominote.\nMsye Speaker, nou Prezidan i reste fikse e atantif lo bezwen son Pep. I annan en bon leker, i pa rankinen, i pa anvi diviz nou e i napa nanryen pour li revanze. Se Lavenir ki konte pour li.\nPep Seselwa, letan nou annan en bon Prezidan koumsa annou kit li la. Annou tyonbo li de (2) lanmen pa large. E annou vot pour li pour nou Lavenir. Annou tenir Prezidan Faure tre for, e pa large.


Book SPS Travels India Coimbatore to Kannur(Cannanore) Bus tickets online | Via.com\nSPS Travels India Coimbatore to Kannur(Cannanore) Buses\nFAQ about sps travels india Buses from Coimbatore to Kannur(Cannanore)\nA. The last bus from Coimbatore to Kannur(Cannanore) leaves at 16:45 and is operated by SPS Travels India.\nA. The first bus from Coimbatore to Kannur(Cannanore) leaves at 16:45 and is operated by SPS Travels India.\nSPS Travels Buses A1 travels Buses A1 Travels Buses\nFrom Coimbatore To Bangalore Buses From Coimbatore To Chennai Buses From Coimbatore To Madurai Buses From Coimbatore To Tiruchendur Buses From Coimbatore To Tuticorin Buses From Coimbatore To Kadaiyanallur Buses From Coimbatore To Rajapalayam Buses From Coimbatore To Srivilliputhur Buses From Coimbatore To Tenkasi Buses From Coimbatore To Calicut Buses


Pyer i dir i pa konn Zezi | Leson Labib pour zanfan\nPyer i dir i pa konn Zezi\nLer Zezi ti avek son bann zapot dan en lasanm anler, i ti dir zot: ‘Zot tou zot pou abandonn mwan tanto.’ Pyer ti dir: ‘Pa mwan! Menm si tou lezot i kit ou, mon pa pou zanmen kit ou.’ Me Zezi ti dir Pyer: “Avan ki en kok i sante, trwa fwa ou pou dir ki ou pa konn mwan.”\nLer bann solda ti anmenn Zezi kot lakaz Kaif, laplipar zapot ti taye. Me de zot ti swiv dan lafoul. Enn ti Pyer. I ti al dan lakour lakaz Kaif o bor dife pour sof son lekor. Dan laklerte, en servant ti vwar figir Pyer e dir: ‘Mon konn ou! Ou ti avek Zezi!’\nPyer ti dir: ‘Non, pa mwan sa, mon pa konnen ki ou pe sey dir!’ I ti al kot baro. Me en lot servant ti vwar li e i ti dir lafoul: “Sa zonm ti avek Zezi!” Pyer ti dir: ‘Mon pa ni menm konn Zezi!’ En zonm ti dir: ‘Ou enn parmi zot! Ou fason koze i montre ki ou sorti Galile, parey Zezi.’ Me Pyer ti fer serman: ‘Mon pa konn li!’\nDeswit apre sa, en kok ti sante. Pyer ti vwar Zezi vire e get li. I ti mazin sa ki Zezi ti’n dir li, alor i ti al deor e plere asodlarm.\nAntretan, Sannedren ti pe rasanble dan lakaz Kaif pour zot ziz Zezi. Zot ti’n fini deside pour touy Zezi me la zot ti pe zis rod en rezon pour fer li. Me zot pa ti kapab trouv nanryen kont li. Finalman, Kaif ti demann Zezi: ‘Eski ou Garson Bondye?’ Zezi ti dir: “Mwan menm.” Kaif ti dir: ‘Nou pa bezwen plis levidans. I pe koz kont Bondye!’ Lakour ti dakor: ‘Sa zonm i merit mor.’ Zot ti kalot Zezi, kras lo li, kouver son figir, tap li e dir: ‘Si ou en profet, dir nou lekel ki’n tap ou!’\nLer lizour ti fer, zot ti anmenn Zezi dan lasal Sannedren e demann li ankor: ‘Eski ou Garson Bondye?’ Zezi ti reponn: ‘Ou menm ou pe dir.’ Zot ti akiz li pour koz kont Bondye e anmenn li kot pale gouvernen Romen, Pons Pilat. Ki ti arive apre sa? Annou gete.\n“Sa ler [in] . . . arive kot zot pou disperse sakenn kot son lakaz e zot pou kit mwan tousel. Me mon pa tousel akoz mon Papa i avek mwan.”—Zan 16:32\nKestyon: Ki ti arive dan lakour lakaz Kaif? Akoz Sannedren ti kondann Zezi amor?\nMatye 26:31-35, 57–27:2; Mark 14:27-31, 53–15:1; Lik 22:55-71; Zan 13:36-38; 18:15-18, 25-28\nKot lakaz Kaif Pyer i dir i pa konn Zezi\nKi mannyer Pyer, en zonm ki annan lafwa ek devosyon, ti kapab vitman tourn son ledo lo Zezi?\nBann sef relizye Zwif i revel zot vre lentansyon.\nPyer ti aprann pardonnen avek son met\nKi Zezi ti ansenny Pyer konsernan pardonnen? Ki mannyer Zezi ti montre ki in pardon Pyer?


Nouvel An Chapitre 3 - Who am I? Av just a teen like no other Me? I...


Genki Book I\nGenki Book I introduces 141 kanji, starting in lesson 3 of 12 lessons.\n3 4 5 6 7 8 9 10 11 12 SINGLE PAGE\nPlease LOG IN for the single page view of Book 1.\nGenki Book II\nGenki Book II ups the pace, introducing 170 kanji in 11 lessons.\n13 14 15 16 17 18 19 20 21 22 23 SINGLE PAGE\nPlease LOG IN for the single page view of Book 2.


Ozzy, Maine Coon kitten Visit Seychelles. Hawksbill sea turtle swimming in Indian ocean. Seychelles diving tours.\nİpucu: Ekran çözünürlüğü Bu boyutu Resimleri: 320 x 240 640 x 480 800 x 600 1024 x 600 1024 x 768 1024 x 819 1093 x 614 1152 x 864 1280 x 720 1280 x 768 1280 x 800 1280 x 960 1360 x 768 1364 x 768 1366 x 768 1400 x 1050 1440 x 900 1536 x 864 1600 x 1200 1600 x 900 1680 x 1050 1920 x 1080 1920 x 1200 Etiketler: taigan safari park ve hayvanat bahçesi turu · hayvanat bahçesi · kırım · rusya · Vacation · aile · turlar · turizm · boş vakit · hafta sonu · tatil · yolculuk · eğlence · güzellik · galeri · görüntü · 1600 x 1200 · 1600*1200 · 1600x1200 · duvar kağıtları · 1600-1200 · 1600 * 1200 · 1600 - 1200 · 1600/1200


Koop Enate Chardonnay Fermentado en Barrica 2004 | Prijs en meningen op Drinks&Co\nAls je Enate Chardonnay Fermentado en Barrica 2004 lekker vond, probeer dan ook ...\n2019,\t2018,\t2017,\t2016,\t2014,\t2013,\t2012,\t2010,\t2009,\t2008,\t2007,\t2006,\t2005,\t2003 en\t2002\nEnate Chardonnay Fermentado en Barrica 2004 , een wijn witte uit de wijnkelders van Enate met herkomstaanduiding Somontano met chardonnay druiven uit 2004. Gerechten met gevogelte en wit vlees gaan uitstekend samen met Enate Chardonnay Fermentado en Barrica 2004.\nBeschrijving van Enate Chardonnay Fermentado en Barrica 2004\nEnate Chardonnay Fermentado en Barrica 2004 (Chardonnay)\nPROEFNOTITIES VAN Enate Chardonnay Barrica 2004 VAN Enate Chardonnay Barrica 2004:\nReviews van Enate Chardonnay Fermentado en Barrica 2004\nReviews van andere oogstjaren van Enate Chardonnay Fermentado en Barrica 2004020120201002009


Onorab Lider Lopozisyon\nOnorab Lider Zafer Gouvernman dan Lasanble Nasyonal\nTou dimoun ki a lekout\nDepi ki pandemik COVID-19 parey Lorganizasyon Mondyal pour Lasante in deklar li in konmans afekte plizyer pei, Sesel in konmans prevwar retonbe son lenpak negativ lo lekonomi global, an vi lefe advers ki pe annan tel ki lo nivo komers ek vwayaz. Parey nou konnen, Sesel i en pei ki depan bokou lo tourizm konman son sours reveni prensipal e osi lo lenportasyon preski tou komodite.\nLenpak COVID-19 lo nou pei in vin ankor pli evidan swivan deteksyon bann ka pozitiv sa viris. En sityasyon ki pe met plis presyon lo nou sistenm lasante ki bezwen plis resours, bann biznes dan lendistri tourizm e osi lezot sekter ki pe ganny afekte, nou lafors travayer ki pe ganny enpakte dan diferan fason swa akoz zot landrwa travay pa pe fonksyonnen ouswa bann paran ki pe bezwen reste dan lakour an vi fermtir bann lekol, parmi lezot.\nTre enportan i osi lenpak ki sa sitiasyon pe annan lo lekonomi; lenpak pa zis dan limedya me osi dan mwayen e lonterm. I tre neseser alors ki nou pran serten mezir pour adres sa bann lenpak negativ. Bann mezir ki nou pe pran i enportan pour asir lenportasyon bann komodite esansyel, en To Lesanz ki stab e osi siport bann sekter ki pe ganny enpakte.\nI pa en sityasyon normal ki nou ladan, me plito enn ki nou pa’n deza eksperyanse e ki nesesit serten azisteman. Gouvernman in deza pronons serten mezir ki pe ganny propoze. I osi annan Labank Santral konman sa lenstitisyon avek sa manda pour asir stabilite dan pri e stabilite finansyel, ki pe travay pour met an plas bann polisi e mezir neseser pour ede fer fas avek sa sitiasyon.\nPour asir zot lenplimantasyon, i neseser annan lamannman dan lalwa ki gouvern Labank Santral. Sa i enkli provizyon pour azout en eleman ‘force majeure’ ki preskrir bann sitiasyon ki kapab annan en lenpak negativ lo lekonomi pei e osi bann lenstitisyon finansyel, e sa pour osi enkli en leta dirzans lo nivo lasante piblik.\nDe lot provizyon dan lalwa Labank Santral ki nou pe propoze pour amande i pour permet li donn lόn ouswa davans bann labank komersyal, Labank Devlopman e Seychelles Credit Union pour en dire pa plis ki 3 zan (sorti 180 zour) dan bann ka ‘force majeure’.\nDezyenmman se pour permet Labank Santral aste bann lenvestisman ki piblik in fer dan bann lenstriman finansyel ki gouvernman i servi pour finans son bann depans, tel ki Treasury Bills, dan ka kot i annan demann sorti kot bann envestiser pour kas sa bann lagreman, an vi zot bezwen pour larzan ki zot in envestir. Sa osi i pour aplikab dan bann sityasyon ‘force majeur’.\nLamannman pe osi ganny propoze dan lalwa ki gouvern letablisman e sipervizyon bann lenstitisyon finansyel, ki pour permet Labank Santral fer sorti bann direktiv pour fasilit lenplimantasyon bann mezir ki bezwen ganny met anplas dan ka en sityasyon ‘force majeure’.\nDan lenstans aktyel, parey monn mansyonnen oparavan, sa bann lamannman i pour fasilit lenplimantasyon en seri mezir ki pe ganny met an plas pour fer fas kont bann lefe advers ki COVID-19 pe annan lo laspe finansyel e ekonomik, ki konm swivan:\n• En ‘Emergency Relief Credit Facility’ pour ganny met an plas pour siport sekter prive ki pe ganny enpakte par sa pandemik. Labank Santral pe fer en alokasyon 500 milyon roupi e sa fasilite kredi pour ganny zere par bann labank komersyal, DBS ek Seychelles Credit Union anba sipervizyon Labank Santral. To lentere lo sa fasilite kredi i 1.5 poursan avek en moratwar sis mwan lo son repeyman. Repeyman i devret ganny fer pandan en peryod trwa-z-an.\n• Bann labank komersyal, DBS ek Seychelles Credit Union ki ofer fasilite kredi pour kapab ofer en moratwar sis mwan lo repeyman lόn (enkli montan prensipal ek lentere) pour zot kliyan ki’n ganny afekte par pandemik COVID-19. Sa pour aplik pour bann lόn ki’n deza fini ganny pran ensi ki bann nouvo lόn, enkli bann ki ganny pran anba sa laliny kredi ki Labank Santral pour met an plas.\nBann labank komersyal e lezot lenstitisyon finansyel ki donn fasilite lόn pour osi kapab restriktir ouswa renegosye bann term asosye ek bann lόn ki kliyan i deza annan avek zot. Sa pour posib an vi ki Labank Santral pe osi sispann bann kondisyon ki bann labank i normalman bezwen obzerve pour restriktir ouswa renegosye bann term ou kondisyon asosye avek lόn zot bann kliyan.\n• Dan sa konteks, serten parti dan regilasyon lo klasifikasyon bann lόn e osi provizyon an ka en loan pa ganny repeye, pa pour ganny aplike lo bann fasilite kredi ki’n ganny restriktire oubyen renegosye ensi ki repeyman lόn ki’n ganny akorde sa moratwar sis mwan anvi sa sitiasyon COVID-19. Sa i ziska ki Labank Santral i determin otreman. I osi bon pour note ki lenformasyon ki ganny rikorde dan ‘Credit Information System’ lo bann biznes e endividi ki annan lόn pa pour ganny afekte an liny avek sa bann nouvo mezir ki pe ganny propoze.\n• An vi rediskyon dan lakantite touris ki antre dan pei, ki osi vedir en bes konsiderab dan lakantite deviz etranzer, Labank Santral in prevwar ki bann lenstitisyon banker i kapab tonm an defo avek regilasyon ki met an plas bann paramet pour limit risk asosye avek deviz etranzer. Prenan sa an kont, Labank Santral pe propoz sanzman dan enn bann limit ki’n ganny etablir, pou permet bann lenstitisyon finansyel annan sa abilite pou fer fas avek en rediksyon dan deviz etranzer lo marse.\nSa seri mezir ki Labank Santral Sesel pe propoze i anann pour bi minimiz lenpak finansyel ki sa sityasyon pe annan e pour kontinnyen annan lo nou lekonomi pour en peryod ki a se moman i enserten. I pour osi ede asire ki lekonomi i kapab travers sa peryod ki pour enn tre difisil, anmenmtan ki tou prekosyon i ganny pran pour asir stabilite finansyel, pour ki lekonomi i ava kapab evantyelman rekipere.


Longboard Sector 9 Mini Lookout 37.5'' | Off Boardshop - offboardshop\nLongboard Sector 9 Mini Lookout 37.5"\nFeito em bambu, o longboard Sector 9 Mini Lookout de 37 polegadas é perfeito para você fazer cruisings e carvings em grande estilo e desempenho.\nA Sector 9 é uma marca conhecida mundialmente por fabricar produtos para longboards de alta qualidade e ótimo desempenho. Preferida de atletas e simpatizantes.\nO Mini Lookout de 37 polegadas da Sector 9, é mais um produto da marca com qualidade e desempenho superior.\nFeito em bambú, a flexibilidade desse board, vai promover a energia ideal para que você mande seus carvings sem perda de velocidade.\nPara facilitar na remada e na estabilidade, o sistema Drop-Thru deixa você mais colado ao chão, proporcionando um rolê mais confortável e seguro.\nSe procura um board para lançar seus carvings, fazer suas curvas nas ladeiras indo e vindo, pode ir com o Mini Lookout da Sector 9 que não vai se arrepender.\nTruck\t Truck Gullwing Sidewinder II 183mm / 10" / 50° - Preto / Amarelo


DNA Test Labs In Marwar Jn. DNA Test Labs In Pali Genetic Test labs in Marwar Jn. Genetic Test labs in Pali Paternity test Marwar Jn. Paternity test Pali Diagnostics labs in Marwar Jn. Diagnostics labs in Pali Pathology labs in Marwar Jn. Pathology labs in Pali Hospitals Marwar Jn. Hospitals Pali Doctors Marwar Jn. Doctors Pali life forensics laboratory reliance srl thyrocare Indian bio science inbdna TwitterFacebookLinkedinGoogle+ Call: (080) 33673784 Call (044) 39974609 Call: (033) 33015341\nMarwar Jn. - Pali\nDNA Labs India - Marwar Jn. Address\tStreet :Marwar Jn.\nCollection Centers :DNA Test Labs In Marwar Jn. DNA Test Labs In Pali Genetic Test labs in Marwar Jn. Genetic Test labs in Pali Paternity test Marwar Jn. Paternity test Pali Diagnostics labs in Marwar Jn. Diagnostics labs in Pali Pathology labs in Marwar Jn. Pathology labs in Pali Hospitals Marwar Jn. Hospitals Pali Doctors Marwar Jn. Doctors Pali life forensics laboratory reliance srl thyrocare Indian bio science inbdna Mumbai Delhi Kolkata Bangalore Chennai Ahmedabad Hyderabad Pune Kanpur Surat Jaipur Lucknow Nagpur Indore Bhopal Ludhiana Patna Vadodra Thane Agra Kalyan Dombivali Varanasi Nashik Meerut Faridabad Haora Pimpri Chinchwad Allahabad Amritsar Vishakhapatnam Ghaziabad Rajkot Jabalpur Coimbatore Madurai Srinagar Solapur Aurangabad Ranchi Jodhpur Gwalior Vijaywad Chandigarh Guwahati Hubli Dharwad Tiruchirappalli Trivandrum Mysore Navi Mumbai Jalandhar Bareilly Kota Salem Aligarh Bhubaneshwar Moradabad Gorakhpur Rajpur Bhiwandi Kochi Jamshedpur Bhilai Nagar Amravati Cuttack Bikaner Warangal Mira Bhayandar Guntur Bhavnagar Durgapur Asansol Ajmer Kolhapur Ulhasnagar Siliguri Saharanpur Dehradun Jamnagar Bhatpara Sangli Miraj Kupwad Kozhikode Nanded Waghala Ujjain Gulbarga Tirunelveli Malegaon Akola Belgaum Mangalore Udaipur Maheshtala Jhansi Gaya Nellore Jammu Jalgaon Davanagere Kollam gurgaon noida\nTagsDNA Test Labs In Marwar Jn., DNA Test Labs In Pali, Genetic Test labs in Marwar Jn., Genetic Test labs in Pali, Paternity test Marwar Jn., Paternity test Pali, Diagnostics labs in Marwar Jn., Diagnostics labs in Pali, Pathology labs in Marwar Jn., Pathology labs in Pali, Hospitals Marwar Jn., Hospitals Pali, Doctors Marwar Jn., Doctors Pali,


Beyerdynamic TG 500SR 794-832 MHz kopen? | Bax Music\nArtikelnr: 9000-0046-2625 Garantietermijn: Op dit product krijg je 3 jaar garantie.\nBeyerdynamic TG 500SR 794-832 MHz + 18x TG 500H-D microfoon\n1 x Beyerdynamic TG 500SR 794-832 MHz 1-kanaals ontvanger € 230,-\nBeyerdynamic TG 500SR 794-832 MHz + 12x TG 500H-D microfoon\nBeyerdynamic TG 500SR 794-832 MHz + 6x TG 500H-D microfoon\nBeyerdynamic TG 500SR 794-832 MHz + 2x TG 500H-D microfoon\nBeyerdynamic TG 500SR 794-832 MHz + 12x handheld microfoon\nBeyerdynamic TG 500SR 794-832 MHz + 6x handheld microfoon\nBeyerdynamic TG 500SR 794-832 MHz + 2x handheld microfoon\nBeyerdynamic TG 500SR 794-832 MHz + jack-kabel\nBeyerdynamic TG 500SR 794-832 MHz + XLR-kabel\nBeyerdynamic TG 500SR 794-832 MHz + 19 inch rack\nBeyerdynamic TG 500SR 794-832 MHz + 2x headset beltpackset\nBeyerdynamic TG 500SR 794-832 MHz + 6x headset beltpackset\nBeyerdynamic TG 500SR 794-832 MHz + 12x headset beltpackset\nBeyerdynamic TG 500SR 794-832 MHz + 18x beltpack